เรื่องร้องเรียน: เหม็นขยะแรงมาก
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้มอบหมายให้เจ้าหน้าที่ลงพื้นที่ตรวจสอบ เมื่อวันที่ 30 พฤศจิกายน 2565 เวลา 14.30 น.บริเวณ 146 เฉลิมพระเกียรติ ร.9 ซอย67  แขวงประเวศ เขตประเวศ ได้สอบถามประชาชน เจ้าของร้านอาหารบริเวณพื้นที่ดังกล่าว ทราบว่าได้รับกลิ่นเหม็นจากขยะในช่วงเวลา 18.00 น. เป็นต้นไป มีกลิ่นเหม็นเปรี้ยวจนแสบจมูก เจ้าหน้าที่จึงได้แจ้งแนวทางการแก้ปัญหาให้แก่ประชาชนทราบ 	ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย ได้ประสานกับบริษัทผู้รับจ้างให้ดำเนินการแก้ไขปัญหากลิ่นเหม็นจากมูลฝอยโดยเร่งด่วน ดังนี้ 	1. เพิ่มการล้างทำความสะอาดโรงงานกำจัดมูลฝอยมูลฝอย 	2. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 	3. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์เพื่อป้องกันกลิ่นของมูลฝอย 	4. เพิ่มพื้นที่สีเขียวภายในโรงงานกำจัดมูลฝอยเพื่อเป็นแนวดูดซับกลิ่น (Buffer Zone) 	5. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย 	6. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนัก   สิ่งแวดล้อมกรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย
ความเห็นของผู้แจ้ง: เข้ามาสอบถามในหมู่บ้านครับ อย่ามาแค่ปากซอย แก้ปัญหาแบบเดิมๆ ก็เหม็นอีก ร้องเรียนก็มีเรื่อยๆครับ
พื้นที่: แขวงประเวศ เขตประเวศ กรุงเทพมหานคร